பரமாத்மாவிற்கு ஆதியும் – முதலும் கிடையாது; அந்தமும்- முடிவும் கிடையாது! எண்ணிக்கையில்லாத ஜீவ- நிர் ஜீவ ஜாலங்கள் எல்லாமே ஆத்மா தான்; ஆத்மா அல்லாமல் வேறொன்றில்லை! என்ற ஞானம் தான் சத்திய தரிசனம்.இந்த தரிசனம் பெற முடியாமல் போகிறவர்களுக்கு தொடர்ந்து பிறப்பும் இறப்பும் அனுபவப்பட்டுக் கொண்டே இருக்கவேண்டி வரும்.சரியான சத்திய தரிசனம் மறு பிறவி என்பதை இல்லாமலாக்கிவிடுகிறது. இதில் விஷய- விஷயீ பந்தம் கிடையாது. .இவைகளுக்குள் எந்த பேதமும் கிடையாது.ஏனென்றால் ஆத்மா என்ற போதம் தான் ஞானம்; அதுவே அறியப்படுகின்ற பொருள்; அதுவே அறிகிறவனும்! அறியப்பட வேண்டியதும் இந்த போதமே! இவைகளுக்குள் வித்தியாசங்கள் உண்டு என்ற பிரமை தான் அவித்யை அல்லது அஞ்ஞானம்! சத்திய தரிசனம் பெற்றுவிட்டால் பந்தனமும் கிடையாது முக்தியும் கிடையாது.அப்படிப்பட்ட ரிஷி ‘தான் ‘ எனும்ஆத்மாவை தன்னில் உறுதிப்படுத்தி நிலைகொள்கின்றான்.அவன் எதனாலும் பாதிக்கப்பட மா ட்டான். இருப்பது அவன் மட்டும்தானே! யார் யாரை பாதிப்பது?